open-index/open-wikipedia-markdown huggingface dataset:
Ants Orgulas

**Ants Orgulas** (sündinud 10. novembril 1945 Tartus) on eesti ametnik ja poliitik, Jõgeva linnapea 1993–1996.

Orgulas lõpetas Tartu Ülikooli kaugõppes ajaloo erialal. 1975. aastal pälvis ta auhinna võistlustööga "Kuuba Kommunistliku Partei kujunemine aastatel 1959–1965".

Nõukogude ajal oli Orgulas ELKNÜ Jõgeva rajoonikomitee teine sekretär, hiljem EKP Jõgeva rajoonikomitee instruktor, rajooni täitevkomitee haridusosakonna juhataja ning täitevkomitee aseesimees ja plaanikomisjoni esimees. 

1982. aastal lõpetas ta Leningradi Kõrgema Parteikooli, misjärel temast sai EKP Jõgeva rajoonikomitee teine sekretär. 1984. aastal määrati Orgulas Valga rajooni täitevkomitee etteotsa, kust ta naasis Jõgevale 1988. aastal EKP rajoonikomitee esimeseks sekretäriks. 1990. aastate algul juhtis ta Jõgeva maakonna volikogu.

1997. aastast oli Orgulas pikka aega Jõgevamaa Omavalitsuste Liidu tegevdirektor

Orgulas on Härjanurme Maarahva Seltsi liige.

Ants Orgulas on abielus. 

Tal on kaks last: poeg Ants, kes on Nordecon Betooni eelarvestusgrupi juhataja ning tütar Ingrid, kes on Jõgeva maakonnas muusikaõpetaja.

## Viited

## Välislingid
* Riina Mägi "Ants Orgulas — omavalitsusliidu juht ja talusulane" Vooremaa, 14.11.2005
Aivar Lumi

**Aivar Lumi** (sündinud 17. märtsil 1956 Tallinnas) on Eesti poliitik, Jõgeva linnapea 1999–2000.

Ta lõpetas aastal 1974 Põltsamaa Keskkooli ja aastal 1979 elektriinsenerina Eesti Põllumajanduse Akadeemia.

Lumi on töötanud juhtivatel kohtadel Jõgeva Seakombinaadis (hiljem MARKILO) ja aktsiaseltsis Jõgeva Soojus, AS-is Elcoteq Tallinn jm. Pärast linnapea ametit on ta olnud müügidirektor AS-is Eesti Munatooted.

Lumi valiti Jõgeva linnavolikokku Isamaaliidu liikmena 1999. aasta kohalike omavalitsuste valimistel. Ta lahkus linnapea kohalt 2000. aasta oktoobris, kui Jõgeva linnavolikogu Isamaaliidu fraktsioon soovitas Lumel astuda tagasi enne umbusaldushääletust, mille põhjuseks ütles Reformierakonna maakonnaorganisatsiooni juht Peep Lillemägi, et umbusaldajaid ei rahuldanud linnapea juhtimisstiil. Lumi asemele valiti samuti Isamaaliitu kuulunud Ants Paju.

## Viited

## Välislingid
* "Jõgeva linnapea Aivar Lumi esitas lahkumisavalduse" EPL, 31. oktoober 2000
Kaksiktõde

**Kaksiktõde** (inglise *double truth*) ehk **kaksiktõeteooria** ehk **kahe tõe teooria** (inglise *double-truth theory*) ehk **kahene tõde** oli keskaegses filosoofias teooria, et filosoofia ja religiooni väiteid võivad, hoolimata vasturääkivusest, olla samaaegselt tõesed.
Kaabeltelevisioon

**Kaabeltelevisioon** (inglise *community antenna television* ehk **CATV**) on televisiooniprogrammide edastamine kasutajateni kaablivõrgu kaudu.

Linnade ja muude asulate tihedamalt asustatud piirkondades levitatakse tele- ja ka andmesidesignaale peamiselt segavõrgu kaudu: signaalid edastatakse peajaamast sõlmjaamadesse valguskaabliga ja sõlmpunktidest majasisenditeni ning edasi korterite antennipesadeni koaksiaalkaabliga. Internetiprotokolli kasutava IPTV signaal jõuab kasutaja digiboksi eri liiki andmesidekaablite (telefonikaablitest kuni valguskaabliteni) kaudu.

Eestis on kaablivõrgus olnud pikka aega kasutusel PAL-analoogsüsteem, millelt alates 2012. aastast on üle mindud digistandardil DVB-C põhinevale kaabeltelevisioonile. 

Kaabeltelevisioonivõrkudes pakutakse lisaks televisioonile ka andmesideteenuseid – interneti- ja telefoniühendust.

## Vaata ka
*DVB-C
*IPTV

## Viited
Kalad (tähtkuju)

**Kalad** (ladina *Pisces*) on ekliptika tähtkuju. Asub Veevalaja ja Jäära vahel.

Kalade otsetõus on 1 h ja pindala 889 ruutkraadi ning on ulatuselt 14. tähtkuju. Eestis on ta vaadeldav sügisel.

Kalades ei ole heledaid tähti, heledaim on Eta Piscium, mille näiv heledus on 3,62 m.

Kalade tähtkujus asub spiraalgalaktikad Messier 74, NGC 488 ja NGC 520.

Kalad on üks sodiaagi 12 tähtkujust.

## Viited
Karel Miljon

**Karel Leendert Miljon** (17. september 1903 Amsterdam – 8. veebruar 1984 Bennebroek, Bloemendaali vald, Põhja-Hollandi provints) oli Hollandi poksija. Ta oli kokku üheteistkordne Hollandi meister.

Miljon sai poolraskekaalus (kuni 175 naela ehk 79,4 kg) 1928. aasta Amsterdami olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Ernst Pistullale (Saksamaa) ning võites 3. koha kohtumises Donald McCorkindale'i (Lõuna-Aafrika Liit). Ta osales poolraskekaalus (kuni 175 naela ehk 79,4 kg) 1924. aasta Pariisi olümpiamängude poksivõistlustel, kuid kaotas 1. ringis oma kohtumise hilisemale kuldmedali- ja olümpiavõitjale Harold Mitchellile (Suurbritannia) ja jäi edasisest medaliheitlusest välja.

Miljon sai poolraskekaalus (kuni 175 naela ehk 79,4 kg) 1. Euroopa meistrivõistlustel (Stockholm, 1925) pronksmedali, kaotades poolfinaalis hilisemale kuldmedalivõitjale ja Euroopa meistrile Thyge Petersenile (Taani) ning saades 3. koha kohtumises loobumisvõidu Thomas Harrisonilt (Inglismaa) ning 2. Euroopa meistrivõistlustel (Berliin, 1927) hõbemedali, kaotades finaalis kuldmedalivõitjale ja Euroopa meistrile Hein Müllerile (Saksamaa). 

## Viited

## Välislingid
*
Thomas Jörist

**Thomas Jörist** (1677 Lokso küla, Kadrina kihelkond – 1750 Piiumetsa mõis) oli eesti ohvitser, kes teenis Põhjasõja ajal Rootsi sõjaväes.

## Elulugu
Jörist sündis Kadrina kihelkonnas Lokso külas. Ta astus novembris 1700 Rootsi ratsarügementi ja osales Narva lahingus, kus sai haavata. Väkke astus ka tema vend Johan. Thomas osales 1702. aastal Kliszówi lahingus, kus ta langes vangi ja vahetati välja Saksi vangide vastu, samuti võitlustes Poznańi ja Vepriku all. 

1703. aastast teenis Jörist ooberst Johan August Meijerfeldti värvatud tragunirügemendis, kus sai 1706. aastal kapteniks, seega kompaniiülemaks. Rügement tegutses koos kuningliku peaarmeega Saksimaal. 1709. aastal langes ta pärast Poltava lahingut Vene vägede kätte vangi. 

Pärast vabanemist tuli ta Eestisse tagasi. Rootsi kuningas ülendas ta 1723. aastal ooberstleitnandiks (kolonelleitnandiks). Oma Piiumetsa mõisas rajas ta muuhulgas ka kooli talupoegadele.

## Viited

## Kirjandus
*Kalle Kroon, Eestlastest Rootsi sõjaväes Põhjasõja ajal,  Sõdur: Eesti sõjandusajakiri, nr. 1, märts 2023
*Otto Liiv, Eesti ohvitserid Põhja sõjas, Sõdur nr 3 1938, 67-71
Kuldsuud Põltsamaal

**Kuldsuud Põltsamaal** on iga-aastane üleriigiline gümnaasiumiõpilaste kõnevõistlus ja -laager Põltsamaal. 

Seda korraldab Põltsamaa Ühisgümnaasium  alates aastast 2001.

Kuldsuud Põltsamaal on laager, mis on samal ajal ka kõnevõistlus. Tavaliselt algab päev kõnevõistlusega ning jätkub õpitubade ja pannkoogikohvikuga. Pannkoogikohvikut korraldavad igal aastal kodundusklassi õpilased koos õpetaja Eve Oroga.

## Teemad ja võitjad alates 2001. aastast
Kõnevõistluse teemad aastati:

## Viited

## Välislingid
Tabeli Info
Pildid näituselt

**"Pildid näituselt"** on vene helilooja Modest Mussorgski klaveripalade tsükkel (süit), mis on kirjutatud aastal 1874. Ta lõi selle sõbra, arhitekti ja kunstniku Viktor Hartmanni mälestuseks.

See heliteos on näide sellest, kuidas helide abil on võimalik n-ö pilte maalida. Autor sai teose kirjutamise idee Hartmanni akvarellide ja joonistustuste näitust külastades. Ta kirjutas selle klaveripalade tsüklina, hiljem seadis selle orkestrile prantsuse helilooja Maurice Ravel. Nüüdisaegsema, elektroonilise variandi on loonud jaapanlane Isao Tomita.

Tsükkel algab nn jalutuskäigu teemaga, mis pisut muudetuna kordub teoses viiel korral. Sellega loob helilooja pildi näitusesaalis ühe pildi juurest teise juurde jalutamisest. Esmalt esitab teema trompet ja siis ühineb sellega kogu vaskpillirühm.

Teoses on 10 osa, millest igaüks kujutab üht pilti:

*"Gnomus"
*"Vana kindlus"
*"Tuileries' aiad"
*"Härjavanker"
*"Munast kooruvate tibude ballett"
*"Rikas ja vaene juut"
*"Limoges' turg"
*"Katakombid"
*"Baaba-Jagaa onn"
*"Kiievi väravad"

"Rikas ja vaene juut" on komponeeritud kahe portree muljete põhjal. Ühel on kujutatud rikast, teisel vaest Poola juuti. Seda seisustevahet on helilooja püüdnud edasi anda ka muusikas: rikast juuti iseloomustab madal register ja võimukas kõla, vaest juuti aga kõrge register, ebalevust ja abitust peegeldav helipilt. Osas "Limoges' turg" annab helilooja väga kujundlikult edasi turu siginat-saginat, naiste lobisemist ja vaidlusi. "Katakombid" kujutab salapära ja kõhedust, mida tekitab viibimine maa-alustes käikudes ja koobastes, kuhu vanasti maeti ka surnuid.
Nova Prõluka

**Nova Prõluka** (ukraina keeles Нова Прилука) on küla Ukrainas Vinnõtsja oblastis Lõpovetsi rajoonis. Elanike arv on 1942. Pindala on 5,07 km².
Inseneritöö

**Inseneritöö,** ka **insener-tehniline tegevus** (*engineering*), on inseneride tehtav projekteerimistöö, organiseerimistöö ja konsultanditöö. Inseneritöö eeldab lisaks erialastele teadmistele tehnikateaduste valdkondades ka inseneriasjanduses kehtivate seaduste ja standardite tundmist.

Inseneritöö sisaldab nii konsultanditööd kui ka tehnilist projekteerimist.
Inseneride Kutsenõukogu poolt on määratud inseneri kutsekvalifikatsiooni tasemed.

## Vaata ka
*Volitatud insener
*Insenerikoda
*Ajakiri Inseneeria
*Tehnika
*Insenerikultuur

## Viited
Auk nr 8

**"Auk nr 8"** on Marianna Kaadi 2010. aastal Baltic Film Productionis loodud dokumentaalfilm.

Filmis jälgitakse Ida-Ukraina linna söekavanduslinna Snižne elu.
 
## Välislingid
*
Noumenon

**Noumenon** (kreeka sõna: 'see, mis on mõeldav') on keskaja filosoofias kasutusele võetud termin, mis tähendab mingit mõeldavat objekti (inglise *posited object*) või sündmust, mis on mõistusega käsitatav, mõistusega n-ö nähtav. Terminile "noumenon" vastandatakse enamasti "fenomeni", mis tähendab, et miski on meeltega tajutav.

## Vaata ka
*Fenomen
Keha ja vaimu probleem

**Keha ja vaimu probleem** (inglise keeles *mind-body problem*) on filosoofias probleem vaimu (inglise *mind*) ja aine (inglise *matter*) suhtest; eriti suhe teadvuse ja aju vahel.

Filosoofias on keha ja vaimu temaatikat eri vaateviisid käsitlenud nii dualistlikult (näiteks dualistlik interaktsionism) kui ka monistlikult (näiteks materialism).

## Vaata ka
*Keha ja vaimu dualism
Klassikaline loogika

**Klassikaline loogika** (inglise *classical logic*), ka **standardloogika** (inglise *standard logic*), on matemaatilise loogika osa, mis koosneb klassikalisest lauseloogikast ja predikaatloogikast. Klassikalisele loogikale vastandub **[[mitteklassikaline loogika]]**.

## Viited
Mitteklassikaline loogika

**Mitteklassikaline loogika** (inglise *non-classical logic*), ka **alternatiivloogika** (inglise *alternative logic*), on matemaatilise loogika osa, mille moodustavad 19. sajandil välja kujunenud teooriad. Mitteklassikalisele loogikale vastandub **[[klassikaline loogika]]**.

## Viited
Eveline Adelheid von Maydell

**Eveline Adelheid von Maydell** (aastani 1914 **Frank**; 19. mai 1890 Teheran – 24. detsember 1962 Sintra, Portugal) oli Eestis tegutsenud saksa soost siluetikunstnik.

Eveline Adelheid von Frank sündis Teheranis Saksa saadiku arheoloog Hermann Franki peres. Tema lapsepõlv möödus Pärsias ja noorusaeg Eestis Pärnumaal. Aastatel 1900–1910 suvitas ta Pärnus ja ema sugulaste Brandtide juures Kaelase mõisas. 

Eveline von Maydelli kunstiõpingud algasid Riias G. von Roseni ja jätkusid Peterburis I. Bilbini juures ja lõppesid Düsseldorfi Akadeemias. Täiendas end arvatavasti 1912–1920 Breslaus.

Entomoloog Guido Nikolai von Maydell ja Eveline Frank abiellusid 1914. aastal Pärnus ja asusid elama Poola, 1922. aastal emigreerusid nad Ameerikasse. Eveline Maydell töötas New Yorgis Loodusmuuseumi kunstnikuna ja vabakunstnikuna. Pärast mehe surma 1934. aastal viibis Eveline von Maydell pikemat aega Eestis. 1940. aastal siirdus kunstnik Soome ja sealt edasi taas Ameerikasse, kinkides oma kodu sisustuse ja kunstiteosed Eesti Kunstimuuseumile. Tema teosed anti hiljem üle Eesti Ajalooarhiivile. 

1950. aastast elas Lissabonis. Eveline von Maydell suri 1962. aastal Portugalis.

## Looming
Eveline von Maydell on lõiganud suure hulga portreid riigimeestest, kirjanikest, kunstnikest jne. Väärtusliku osa tema loomingust moodustavad peened eluolustikulised pildid daamidest, lastest ja loomadest ajastuomases miljöös
paljude ažuursete detailidega.

## Kirjandus
* Eesti kunsti ja arhitektuuri biograafiline leksikon. Eesti Entsüklopeediakirjastus, 1996, lk 303.
* Näitus "Eveline von Maydelli käärilõiked". Ajalooarhiiv, 2001.
Traditsiooniline loogika

**Traditsiooniline loogika** (inglise *traditional logic*) ehk **Aristotelese loogika** (inglise *Aristotelian logic*) on koondnimetus loogikale, mis sai alguse Aristotelesest ja domineeris kuni 19. sajandi lõpuni, mil see asendus matemaatilise loogikaga.
Meditsiinieetika

**Meditsiinieetika** (inglise *medical ethics*) on rakenduseetika valdkond, kus uuritakse eetilisi probleeme, mis kerkivad esile meditsiinis.
Varsakabi (perekond)

**Varsakabi** (*Caltha*) on tulikaliste sugukonda kuuluv taimeperekond. 

Varsakabja perekonda kuulub 10 liiki mitmeaastaseid taimi. Liikide levilaks on põhja- ja lõunapoolkera parasvööde ning lähisarktiline vöönd.

Lehed on varsakabja perekonda kuuluvatel taimedel reeglina südajad või neerjad.

## Liigid
**[[Caltha alba]]*
**[[Caltha appendiculata]]*
**[[Caltha dionaeifolia]]*
**[[Caltha introloba]]*
**Caltha leptosepala* – ameerika varsakabi
**[[Caltha natans]]*
**[[Caltha novae-zelandiae]]*
**[[Caltha obtusa]]*
**Caltha palustris* – harilik varsakabi
**[[Caltha sagittata]]*
**[[Caltha scaposa]]*
35 eKr

**Aasta 35 enne Kristuse sündi** ehk meie ajaarvamist, Vana-Rooma ajaarvamise järgi 719 *[[ab urbe condita]]*.

## Sündmused
*...
 
## Sündinud
*...

## Surnud
*Sextus Pompeius, Vana-Rooma sõjaväelane
Meelteandmed

**Meelteandmed** ehk **meeleandmed** (inglise *sense data*, *sense-data*) on tajufilosoofias (inglise *philosophy of perception*) inimese poolt vahetult (meeltega) tajutavad andmed.

Meelteandmeid esineb ka siis, kui reaalset objekti või välisärritajat polegi, näiteks meelepette ehk illusiooni korral.

## Sünonüümid
Termini "meelteandmed" asemel kasutasid John Locke ja George Berkeley samatähenduslikku terminit "idee", David Hume aga terminit "mulje".

## Viited
Missioon

**Missioon** (ladina sõnast *missio* 'lähetus') on mingi vastusrikas ülesanne või seda ülesannet täitev üksus (nt delegatsioon). Sõna on kasutusel ka terminina.

***[[Missioon (arengukava)|Missioon]]** on mingi organisatsiooni tegevuse eesmärgid ja nende alus, mis on määratletud organisatsiooni arengukavas ja toetavad organisatsiooni visiooni.
***[[Missioon (diplomaatia)]]** (ka diplomaatiline missioon) on eriülesandega diplomaatiline lähetus.
* **[[Missioon (näidend)|"Missioon"]]** ("Der Auftrag") on 1980. aasta Saksa näidend endiselt Ida-Saksa näitekirjanikult Heiner Müllerilt.

## Vaata ka
* Misjon
* Misjon (usundilugu)
* Mission
* The Mission
* La Mission
Stephan Raabe

**Stephan Raabe** (Rabe), **Steppinsch Krauklis** ehk **Ronga Tehvan** oli 18. sajandi Rootsi-vastases propaganda- ja kõmukirjanduses esinev Liivimaa talupoeg, hiljem nimetatud Lipumäe möldriks Toilast, kes juhatanud Põhjasõja ajal Rootsi kuninga Karl XII 1000-mehelise ratsasalga kõrvalisi soo- ja metsateid pidi vene tsaari Peeter I sõjaväe selja taha, mille tulemusena rootslased võitsid Pühajõe lahingu ja hiljem Narva lahingu. Ta juhatanud rootsi ratsasalga Pühajõest (Narva poolt) Voka mõisa peale, kus asus vene väeülema Boriss Šeremetevi staap. Kaasaegsete piltide järgi osales ta ka Narva lahingus otse Karl XII kõrval.

Poola ning Saksi propaganda järgi oli ta kehastunud saatan, sest kui rootslased oleksid olnud ausad inimesed, siis ei oleks nad venelastele selja tagant kallale tunginud, vaid ausalt silm silma vastu võidelnud.

Tõenäoliselt ei olnud ta lätlane "Steppinsch Krauklis", nagu seda hilisemas kirjanduses on väidetud, sest Põhja-Lätist pärit talupoeg ei oleks tõenäoliselt Virumaa maastikul orienteeruda suutnud.

## Propagandaplakatid Stephan Raabest
Raabet kujutati tollasel propagandaplakatil, mida levitati üle Euroopa. Ta on neil kujutatud alati samas asendis, takuse talupojavammuse, mütsi, kepi ja märsiga habemikuna.

Prantsuskeelsel plakatil on tekst: *"Müügil Pariisis Trouvini juures Grand Monarque’is St Jacques’i tänaval kuninglikul loal: tõetruu portree talumehest, kes tuhande seitsmesajandal aastal juhatas Narva all Rootsi kuninga ringiga moskoviitide laagrisse, mille tulemusel Tema Kuninglik Majesteet saavutas mälestusväärse võidu."*

Hollandikeelsel plakatil on tekst: *"See on tõene joonistus Liivimaa talupojast, kes viis Rootsi kuninga jalgsi mööda kaugeid ja ebatavalisi teid läbi metsa ja lume Narva linna juurde, mida moskoviidid piirasid. Ilma temata poleks Rootsi Majesteet saavutanud 30. novembril 1700. aastal suurt võitu. Valitseja tunnustas teda väljapaistva teenistuse eest, annetades liivimaalasele tasuks aastase sissetuleku."*

Saksakeelsel plakatil on tekst: *"Pilt ühest talupojast, kes Tema Majesteedi Rootsi kuninga enne Narvat läbi soo ühte kõrvalteed pidi moskoviitide laagri taha juhtis."*

## Vaata ka
* Pühajõe lahing, Narva lahing (1700), Põhjasõda Eesti alal

## Viited
Ida katoliku kirikud

**Ida katoliku kirikud** (inglise *Eastern Catholic Churches*) on autonoomsed kirikud, kes arvatakse idakirikute hulka ja kes tunnistavad Rooma paavsti ülemuslikkust (primaati). Ida katoliku kirikutes järgitakse mitmeid idakirikute riitusi.
## Vaata ka
*uniaadid
## Viited
Stara Prõluka

**Stara Prõluka** (ukraina keeles Стара Прилука) on küla Ukrainas Vinnõtsja oblastis Lõpovetsi rajoonis. Elanike arv on 1575. Pindala on 4,48 km².


Palace in Stara Pryluka 3.jpg|Stara Prõluka palee.
Stara Pryluka church 5.jpg|Stara Prõluka kabel.
Arkebuus

**Arkebuus** ehk **harkpüss** ehk **haakpüss** (saksa *Hakenbüchse*, prantsuse *arquebuse*) on eestlaetav sileraudne käsitulirelv, mida kasutati 15.–17. sajandil. Arkebuusi kaliiber oli 18–30 mm.

## Viited
Henri de Bourbon

**Henri-Charles-Louis de Bourbon** (27. november 1899 Lunel – 9. jaanuar 1960 Beaumont-sur-Oise) oli naundorffistlik Prantsusmaa trooninõudleja aastail 1914–1960 **Henri V** ja Bourgogne'i hertsogi nime all.

Ta oli Jean de Bourboni ja Magdeleine Cuillé ainus poeg. 14. märtsil 1928 abiellus ta Casablancas Florence Greenhilliga (14. aprill 1892 Bornemouth – 2. veebruar 1972 Compiegne), abielu oli lasteta.

Ta osales Esimeses ja Teises maailmasõjas.
Järglane

**Järglane** on sugulisel või suguta paljunemisel tekkinud isend. Järglase võib olla andnud üks või mitu vanemat. 

Inimese järglasi nimetatakse vanemate suhtes lasteks sõltumata nende vanusest.

Sugulisel paljunemisel on järglase genoom kombinatsioon kahe vanema erinevatest genoomidest. Kloon on järglane, kelle genoom on vanema omaga identne.
Embrüosiirdamine

**Embrüosiirdamine** (inglise *embryo transfer*) on viljastatud munaraku viimine (siirdamine) organismi (naise, veise jne) emakasse.

## Vaata ka
*Embrüotehnoloogia
Hüpovitaminoos

**Hüpovitaminoos** ehk **vitamiinipuudus**, ka **osaline vitamiinivaegus**, võib organismis tekkida vitamiini puudujäägi korral. Kui vitamiinivaegus on kestnud pikka aega, siis nimetatakse seda seisundit avitaminoosiks.

Kuna hüpovitaminoosi tajutavad sümptomid on eri vitamiinide ja muude asendamatute toitainete defitsiidi korral tihti kattuvad, siis tuleks patsienti kahtluse korral kliiniliselt uurida. Tihti tekivad vitamiinipuuduse korral üldisemat laadi nähud (väsimus, kehakaalu langus, vastuvõtlikkus nakkushaigustele, peavalu, liigeste ja lihaste valulikkus jne), mis võivad esineda paljude haiguslike seisundite korral ja ka juhul, kui organismis on vitamiine piisavalt.

## Vaata ka
*Avitaminoos
*Vitamiinid

## Viited

## Kirjandus
*"Meditsiinisõnastik". Tõlkijad Katrin Rehemaa, Sirje Ootsing, Laine Trapido, 2004, Kirjastus Medicina, ISBN 9985-829-55-7.
Tarmo Tein

**Tarmo Tein** (sündinud 10. juunil 1951) on Eesti ettevõtja, Tabiveres asuva masinatööstusettevõte SAME OÜ endine kauaaegne tegevjuht.

## Tunnustus
* 2012 – Jõgevamaa Kuldrist
* 2013 – Valgetähe IV klassi teenetemärk
* 2014 – Tabivere valla teenetemärk

## Viited
Rossoša (Lõpovetsi rajoon)

**Rossoša** (ukraina keeles Росоша) on küla Ukrainas Vinnõtsja oblastis Lõpovetsi rajoonis. Elanike arv on 2450. Pindala on 5,222 km².
Peep Põdder

**Peep Põdder** (sündinud 24. juunil 1964) on Eesti arst ja poliitik, Jõgeva haigla juhataja. 

Ta õppis Tartu Riikliku Ülikooli arstiteaduskonnas, mille lõpetas kiitusega 1988. aastal. 

11. märtsini 2005 töötas ta Lääne-Tallinna Keskhaigla juhina.

2012. aastal pälvis ta Jõgevamaa Kuldristi.

Põdder on olnud Eesti Keskerakonna juhatuse liige. Ta on kandideerinud kõigil kohalike omavalitsuste valimistel alates 1993. aastast. Aastatel 2005, 2009 ja 2013 osutus ta valituks Jõgeva linnavolikokku. Ta kandideeris ka 2003., 2007. ja 2011. aasta Riigikogu valimistel, kuid valituks ei osutunud. Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 368 häält ning ei osutunud valituks.

Teda on nimetatud Edgar Savisaare ihuarstiks.

## Viited
Tige Kala

**Tige Kala** on Eesti punkansambel Tallinnast.
Tige Kala alustas tegevust Tallinna 4. Keskkoolis 1980. aastate lõpu poole.  

## Koosseis
**Esimese koosseisu moodustasid:**
* Olka – hääl 
* Renx – kitarr / hääl
* Ummu – bass
* Artur – trummid

Mingitel ebaselgetel hetkedel ja asjaoludel osales aeg-ajalt ka ansambli Paha Värk eestvedaja Aarne (kitarr, trummid). 

**Hilisem koosseis:**
* Olka – hääl 
* Renx – kitarr / hääl
* Aarne – bass / trummid

## Helikandjad

**Albumid**
:1998 – "Kontsert 1990-ndal aastal" (Fucking Cunt Records, 1998, CD)
:2002 – "ja nii oligi" (Fucking Cunt Records, 2002, CD)

**Kogumikel**
:2001 – "Punk on sund`d V" (lugu nr 18) (Fucking Cunt Records, 2001, CD)
:2022 – “Elagu Ukraina” (CD1 lugu nr 11) (Mumm Records, 2022, 2xCD)
Ušomõr

**Ušomõr** (ukraina keeles Ушомир) on küla Ukrainas Žõtomõri oblastis Korosteni rajoonis. Elanike arv on 1323. Pindala on 2,979 km².
Avitaminoos

**Avitaminoos** ka **toitumisvaegus** ka täielik **vitamiinipuudus** on haiguslike seisundite rühm, mis on põhjustatud kroonilise vitamiinivaeguse (hüpovitaminoos) või täieliku vitamiinipuuduse tõttu. Avitaminoos võib organismis kujuneda ühe konkreetse vitamiini kestval, täielikul puudumisel ja/või organismi võimetusel seda ensümaatiliselt metaboliseerida jt põhjustel.

## Inimene
### Vitamiinivaeguse tekkepõhjused
* toitumuslik- olmelised: toiduainete defitsiit, näiteks alatoitumus, nälgimine ja mittetasakaalustatud ühekülgne toitumine, alkoholism, ületoitumus
* organismi teatud haiguslikud seisundid, kaasasündinud pärilikud raku ainevahetuse haigused ja teatud ravimite kestev tarvitamine, sapphapete ebapiisav komplekteerimine, ensüümide tööga seotud häired, ealised iseärasused, seedeelundkonna osade (eriti peensoole, kus peaks toimuva vitamiiniühendite omastamine ja organismi edastamine) anatoomilis-füsioloogilised iseärasused aga ka mikrofloora tasakaalu häirumine, kahjustused antibiootikumide, toitainete jms.
* füsioloogilised: mõne vitamiini tavalisest suurem vajadus väikelastel, rasedatel, imetavatel emadel ja vanuritel.

### Kliiniline meditsiin
Avitaminoos on kliinilises meditsiinis seostatav konkreetsete haiguslike seisunditega (nt B<sub>1</sub>-vitamiini puhul beribeeri ja B<sub>3</sub>-vitamiini puhul pellagra).

### Liigitus

Ingrid Mesila liigitab avitaminoosid vajakaoleva vitamiini alusel järgmiselt:
*A-avitaminoos,
*B1-vitamiini avitaminoos,
*C-vitamiini avitaminoos,
*D-vitamiini avitaminoos. 

#### RHK-10
Eestis tänapäeval kehtiva rahvusvaheliste haiguste klassifikatsiooni RHK-10 alusel kuuluvad avitaminoosid IV peatüki alampeatükki E50-E64:** Toitumusvaeguse muud liigid** (ingl k *Other nutritional deficiencies*), kuid diagnostikaks kasutatakse erinevaid laborianalüüse, korduvate intervallide ja vajalike täpsustustega. Vajaduse korral täpsustatakse vitamiinivaegusi jaotistega: 

**Toitumusvaeguse muud liigid**

## Viited
Pavlohrad

**Pavlograd** (ukraina keeles Павлоград) on linn Ukraina idaosas Dnipropetrovski oblastis.

## Üldiseloomustus

Asula sai linnaõigused 1784. aastal. Nüüdseks on linn raudteeliikluse sõlmpunkt.

## Vaata ka
*Pavlogradi keemiatehas

## Viited
British National Corpus

**British National Corpus** (BNC) on 100 miljonit sõna sisaldav tekstikorpus, mis sisaldab erinevatest allikatest pärit  tänapäeva Briti inglise keele tekste.

## Välislingid
*Koduleht
BNC

**BNC** on tähtlühend, mis võib tähendada:

*British National Corpus
*Bayonet Neill Concelman ‒  väljatöötajate (Paul Neill, Carl Concelman)  järgi nimetatud bajonettühendusega kõrgsageduslik pistikühendus (BNC-konnektor)
Brockhaus Enzyklopädie

**"Brockhaus Enzyklopädie"** 'Brockhausi entsüklopeedia' on saksakeelne mitmeköiteline üldentsüklopeedia, mida tänapäeval arendatakse ainult veebiteenusena.

Selle eelkäija esimene väljaanne ilmus aastatel 1796–1808 Renatus Gotthelf Löbeli ja Christian Wilhelm Franke kirjastuses nime "**Conversationslexikon mit vorzüglicher Rücksicht auf die gegenwärtigen Zeiten**" all. Hiljem omandas entsüklopeedia kirjastusõigused Friedrich Arnold Brockhausi kirjastus F. A. Brockhaus. 

Hiljem sai see tuntuks nime **Der Große Brockhaus** all (15., 16. ja 18. väljaanne). Pealkirja "Brockhausi entsüklopeedia" hakati kasutama alates 17. väljaandest.

2009. aasta alguseni andis entsüklopeediat välja Mannheimi kirjastus Bibliographisches Institut & F. A. Brockhaus AG. Viimaseni avaldas seda trükis Bertelsmanni kontserni kuulunud kirjastus Wissen Media Verlag.

11. juunil 2013 teatati, et Bertelsmann soovib kirjastuse sulgeda ja Brockhausi entsüklopeedia hakkab esialgu ilmuma ainult veebiteenusena.  Viimane väljaandja Wissen Media Verlag lõpetas raamatute kirjastamise kaubamärgi Brockhaus all 1. veebruaril 2014. 30. juunil 2014 lõpetati trükitud entsüklopeedia levitamine. 2015. aastal omandas Rootsi entsüklopeediat "Nationalencyklopedin" väljaandev kirjastus NE Nationalencyklopedin AB õigused kaubamärgile Brockhaus. Selle Saksamaa tütarfirma NE GmbH arendab ja turustab sestsaadik Brockhausi entsüklopeedia tasulist veebiväljaannet.

## Viited
Broker

***Broker*** (eestipäraselt ka: **brokker**) ehk **laevamaakler** (inglise *shipbroker*) on laeva ostu-, müügi-, kindlustus- või prahtimislepingu sõlmimise vahendaja.

## Viited
Vladimir Malkovski

**Vladimir Malkovski** (vene keeles Владимир Сергеевич Мальковский; 13. märts 1951 Ivanovo – 5. veebruar 2003) oli Eesti NSV parteitöötaja ja poliitik, Eesti Vabariigis ärimees.

Ta hakkas 1968. aastal tööle Ivanovos elektrimontöörina, seejärel oli aastatel 1969–1971 ajateenistuses Nõukogude armees. Seejärel õppis ta Moskva Energeetikainstituudis, mille lõpetas 1978. aastal. 1989. aastal lõpetas ta Leningradi Kõrgema Parteikooli. 1976. aastast oli ta Moskva Energeetikainstituudi Kaasani filiaali komsomolikomitee sekretär, aastast 1977 ÜLKNÜ Tatari Oblastikomitee instruktor.

Aastast 1978 elas ta Narvas. Ta töötas algul kutsekeskkooli direktori asetäitjana, hiljem ettevõtte Eesti Energoremont direktori asetäitjana. Aastast 1980 oli ta parteifunktsionäär: algul EKP Narva Linnakomitee instruktor, seejärel EKP Narva Linnakomitee osakonnajuhataja. Aastal 1985 sai ta EKP Narva Linnakomitee teiseks sekretäriks, aastal 1987 esimeseks sekretäriks. Ta valiti EKP XX kongressil 25. märtsil 1990 EKP Keskkomitee liikmeks ja EKP KK III pleenumil 29. märtsil 1990 EKP Keskkomitee sekretäriks. 15. detsembril 1990 valiti ta NLKP platvormil seisva EKP kongressil selle partei keskkomiteesse ja ta sai teiseks sekretäriks.

Ta oli aastatel 1990–1992 Eesti Vabariigi Ülemnõukogu liige (sai valimistel 8299 häält). Ülemnõukogus kuulus ta 8. novembrini 1990 õiguskomisjoni ja ajakirjanduskomisjoni, 23. jaanuarini 1992 eelarve- ja majanduskomisjoni. Kuni augustiputšini kuulus ta saadikurühma "Kommunistlik fraktsioon" (pärast augustiputši otsustasid saadikurühmad Virumaa, Võrdsete õiguste eest, Koostöö ja Kommunistlik fraktsioon laiali minna).

Eesti Vabariigis oli ta Narva Kaubamaja AS-i esimees. Pärast tema surma Narva Kaubamaja AS sundlõpetati.

Vladimir Malkovski suri 5. veebruaril 2003. Ta saadeti viimsele teekonnale 7. veebruaril 2003 Narva Issanda Ülestõusmise peakirikust ja maeti Riigiküla kalmistule. Tema mälestuseks toimuvad Narvas Vladimir Malkovski mälestusvõistlused võrkpallis.

## Viited

## Välislingid
* МАЛЬКОВСКИЙ Владимир Сергеевич
* ftp://kgeu.ru/pub/books/40_let_kgeu/tom1/Kniga_k_40_tom_1_457-488.pdf
Ilmar Sulg

**Ilmar August Sulg** (13. veebruar 1919 Jõgeva – 24. november 2012 Bergen, Norra) oli eesti arstiteadlane, arst ja soomepoiss.

Ta lõpetas 1937. aastal Türi Majandusgümnaasiumi, seejärel õppis Tondi Sõjakoolis, kus sai lipnikuks. Aastatel 1939–1943 õppis Tartu Ülikooli arstiteaduskonnas. Oli 1941. aastast EÜS Põhjala liige.

1943. aastal põgenes Saksa sõjaväe mobilisatsiooni eest Soome ja astus vabatahtlikuna Soome armeesse. Ta oli 1943–1944 sõjaväearst Soomes Vallila pataljonis ja 200. jalaväerügemendis. 1944. aasta augustis-septembris võitles Eestis Tartu rinde lahingutes. Nende pataljonist jäid vaid riismed järele, kuid tal oli õnne: ta pääses tagasi Soome, kus õppis 1944–1946 Helsingi ülikoolis arstiteadust, kaitses seal *Med. lic.* kraadi.

1946. aastal kolis Rootsi, kus asutas Helsingborgis esimese kliinilise neurofüsioloogia laboriväljaspool ülikooli haiglaid. Seal kuulus ta arstide meeskonda, kelle vastutada oli kuningas Gustaf VI Adolfi ravi Helsingborgi haiglas. 1954. aastal sai *Med. lic.* kraadi Lundi Ülikoolis; 1969. aastal samas tööga "The Quantitated EEG as a Measure of Brain Dysfunction" meditsiinidoktori kraadi kliinilise neurofüsioloogia alal. Aastatel 1971–1973 oli ta dotsent kliinilise neurofüsioloogia alal Lundi Ülikoolis; ta oli ka sisehaiguste, psühhiaatria ja kardioloogia asjatundja.

Aastatel 1973–1978 oli ta dotsent kliinilise neurofüsioloogia alal Helsingi Ülikoolis ja 1978–1982 dotsent Oulu Ülikoolis. 

1982. aastast oli ta Trondheimi ülikooli kliinilise neurofüsioloogia professor, 1984. aastast Tromsø ülikooli professor.

## Tunnustus
*1944 Soome Vabariigi Vabadusrist (III klass)
*2001 Riigivapi IV klassi teenetemärk

## Viited

## Välislingid
* http://issuu.com/ringkiri/docs/ringkiri_mai_2011
* http://isik.tlulib.ee/index.php?id=909
Veljo Kalep

**Veljo Kalep** (12. detsember 1934 Pumbioja, Vändra kihelkond, Pärnumaa – 26. november 2012 Toronto) oli eesti insener ja sportlane.

Ta lõpetas 1953. aastal Pärnu 1. Keskkooli ja õppis aastatel 1953–1956 Tartu Riiklikus Ülikoolis. 1966. aastal lõpetas ta tööstus- ja tsiviilehituse erialal TPI ning 1990. aastal sildade projekteerimise täiendusõppe Toronto Ülikoolis. 

Aastast 1960 oli ta Pärnu ehitusettevõtetes insener. 

Ta taotles sotsiaaldemokraatliku partei loomist (saates sellekohase kirja Eesti NSV Ülemnõukogu Presiidiumile 1975. aastal) ja kritiseeris üheparteisüsteemi. 

Veljo Kalep arreteeriti 1980. aastal ning oli vangilaagris kuni aastani 1984.

1987. aastal emigreerus ta koos perega Kanadasse ning asus Ontario provintsis ametisse insenerina.

Kalep oli aktiivne kirjasaatja ja avaldas kommentaare mitmetes Eesti ajalehtedes. Samuti on tuntud tema sõudealased kirjutised kunagises sõudespordi häälekandjas Eesti Sõudja.

Ta oli korporatsioon Fraternitas Estica vilistlane.

## Sportlase ja sporditegelasena
Ta hakkas sõudma 1950. aastal Mihkel Leppiku juhendamisel.
*oli viiel korral NSV Liidu meistrivõistluste finaalis
*tuli üheksal korral Eesti NSV meistriks: 
**ühepaadil 1953, 1955–1959 ja 1962 
**paarisaerulisel roolijaga kahepaadil 1953 
**roolijaga kahepaadil 1967. aastal
*1957 Pärnu Jõu esimees
*1958 Pärnu Kalevi sõudetreener
*1955–1973 Sõudespordisektsiooni/-föd-i presiidiumi liige
*1989 Argonaut Rowing Club'i rivistuses Kanada seenioride meister

## Viited

## Välislingid
*
Bronhoskoopia

**Bronhoskoopia** on diagnostilistel ja ravieesmärkidel tehtav hingamisteede vaatlus (tehnika) spetsiaalse optilise riistaga – **bronhoskoobiga**.
Eesti meteoroloogide loend

*Siin on loetletud Eesti [[meteoroloog]]e.*

## K
* Ain Kallis
* Kaarel Kirde
* Aarne Kärsna

## L
* Johannes Letzmann
* Helene Liidemaa

## O
* Krista Odakivi
* Aleksander Ohu
* Evald Oldekop

## P
* Ille Palm
* Vello Park
* Ele Pedassaar
* Karl Adolf Põiklik

## R
* Elmar Rosenthal
Henry C. Reissar

**Henry C. Reissar** (18. november 1870 Kaubi vald, Halliste kihelkond, Pärnumaa,  Liivimaa – 20. september 1939 Kings County, New Yorgi osariik, USA) oli eesti päritolu Ameerika Ühendriikide ja Eesti sõjaväelane.

Henry C. Reissar (sünnijärgne nimi Hindik Reissaar) oli eesti päritolu Ameerika Ühendriikide ja hiljem Eesti sõjaväelane, kes pärast 1918. aasta novembris alanud Eesti Vabadussõja algust tegi 1918. aasta detsembri keskel Sõjaministeeriumile ettepaneku formeerida tema kulul üks sõjaväeline üksus (kompanii), mille kohta allkirjastati ka leping, millega Henry C. Reissar kohustus "kompaniid ülal pidama, kuni rahu maal ja valitsus kindel". Scoutsväeosa formeerimiseks jõudsid 19. detsembril Viljandisse esimesed ohvitserid, staabikapten Friedrich-Karl Pinka, leitnant Herbert Pinka, lipnik Johannes Paulmeister ja lipnik Anton Allik.

## Vaata ka
*Scoutspataljon

## Viited
Eesti lugu

**„Eesti lugu”** on Vikerraadio saatesari, mis jutustab sellest, kuidas eestlased on kõigi raskuste kiuste püsima jäänud. Saatejuht ja saate toimetaja on Piret Kriivan. 

Saatesari algas 2004. aasta sügisel muinasaja käsitlemisega. Seejärel on räägitud keskajast Eestis, Vabadussõjast ja Eesti Vabariigi sünni juures olnud ajaloolistest isikutest, reformatsioonist, Liivimaa sõdade ajajärgust, Välis-Eesti kogukondade ajaloost, erisaadetes on räägitud Soome ajaloost, president Konstantin Pätsi rollist Eesti ajaloos ja kolmest pöördelisest päevast 1918. aasta veebruaris, kui Eesti ennast iseseisvaks kuulutas. 2018. aasta veebruaris algas minisari 1918. aasta Saksa okupatsioonist.

„Eesti loo” saateid peetakse väärtuslikuks õppematerjaliks näiteks ajaloos, kirjanduses, muusikas.

Saade on järelkuulatav Vikerraadio kodulehel saadete arhiivis.

## Esinejad
Saatesarjas on esinenud Eesti juhtivad ajaloolased, etnoloogid, kultuuriloolased, rahvaluuleteadlased, estofiilid ja kodu-uurijad, näiteks Ain Mäesalu, Mati Laur, Marten Seppel, Enn Tarvel, Raimo Pullat, Ants Viires, Ago Pajur, Marju Kõivupuu, Reigo Rosenthal, Tiina-Ann Kirss, Jüri Kivimäe, Aadu Must, Seppo Zetterberg, Pekka Linnainen jpt.

## Tunnustus
* 2009 – Kaitseliidu eriklassi teenetemedal
* 2012 – Eesti teaduse populariseerimise auhind
* 2018 – Rahvakultuuri sihtkapitali tunnustuspreemia

## Viited


## Välislingid
*„Eesti loost” haridusportaalis Koolielu.ee
* "Eesti Lugu" Facebookis
Dmõtraškivka

**Dmõtraškivka** (ukraina *Дмитрашківка*) on küla Ukrainas Vinnõtsja oblastis Pištšanka rajoonis. Elanike arv on 1826. Pindala on 2,56 km².

Dmõtraškivkas on sündinud Ukraina dirigent Pavlo Muravskij.


File:Dmytrashkivka church.JPG|Dmõtraškivka kabel
File:Dmytrashkivkamuseum.JPG|Pavlo Muravskij muuseum


## Välislingid
Broomiarv

**Broomiarv** (inglise *bromine number*) broomi mass (grammides), mis absorbeerub 100 grammis uuritavas aines (materjalis, segus, valmistises). Broomiarv iseloomustab uuritava aine küllastumatuse astet (enamasti C=C kaksiksidemete sisaldust).

Bensiini jt vedelkütuste korral on broomiarv oluline karakteristik, mis näitab sisuliselt olefiinide sisaldust. Broomiarv määratakse tavaliselt elektrokeemilise tiitrimisega, kusjuures broom tekitatakse *in situ* kaaliumbromiidi ja -bromaadi redoksreaktsioonil happelises lahuses kasutades katalüsaatorit, et kindlustada kõigi olefiinide kaksiksidemete bromeerimine.

Mõnel juhul kasutatakse analoogse karakterisikuna **joodiarvu** määramist.
## Vaata ka
*Broomimine

## Viited
Prantsuse revolutsioon (täpsustus)

***[[Prantsuse revolutsioon]]** (nõukogulikus keelepruugis **Suur Prantsuse revolutsioon** ja **Prantsuse kodanlik revolutsioon**), sündmused aastail 1789–1799.
***[[Juulirevolutsioon]]** (ka **Teine Prantsuse revolutsioon**), 1830
***[[1848. aasta Prantsuse revolutsioon|Veebruarirevolutsioon]]** (ka **Kolmas Prantsuse revolutsioon**), 1848. aasta revolutsioon Prantsusmaal
***[[Prantsuse Kolmas Vabariik|Kolmanda vabariigi teke]]** ehk 1870. aasta 4. septembri revolutsioon
***[[Pariisi kommuun]]**, 1871. aasta ülestõus Pariisis
Draglainekskavaator

**Draglainekskavaator** (inglise *dragline excavator*) ehk **draglain** ehk **heitkoppekskavaator** on ühekopaline ekskavaator, mida kasutatakse tsiviilehituses ja pinnase kaevandamisel.
Krušõnka

**Krušõnka** (ukraina keeles Крушинка) on küla Ukrainas Kiievi oblastis Vassõlkivi rajoonis. Elanike arv on 347. Pindala on 2,16 km².
Kostjantõnivka (Vinnõtsja rajoon)

**Kostjantõnivka** (ukraina keeles Костянтинівка) on küla Ukrainas Vinnõtsja oblastis Vinnõtsja rajoonis. Pindala on 2,551 km²


Kostyantynivka (Lypovetskyi)-2.JPG|Kostjantõnivka kabel


## Välislingid
Joonas Ljaš

**Joonas Ljaš** (sündinud 3. september 1990 Rakveres) on Eesti jalgpallur.

Ta mängib klubijalgpalli Esiliiga klubis Rakvere JK Tarvas äärepoolkaitsjana, kuid on mänginud ka keskel ründava poolkaitsjana.

## Klubikarjäär

Jalgpallurikarjäär sai alguse Rakvere FC Floras. Noorteaja eredaim hetk oli U-19 Eliitliiga pronks Marko Lelovi juhendamisel aastal 2008. Mõõduvõtt meestesarjas algas juba 2007 VJK Rakvere ridades.

2010 tekkis võimalus jõudu proovida Meistriliigas FC Kuressaare eest (Rakvere FC Flora oli sel aastal saarlaste duubelmeeskond). Kogemus jäi siiski põgusaks ja Ljaš jätkas Rakveres. Hooaeg lõppes aga Rakvere jaoks kukkumisega madalamale astmele – II liiga põhja/ida tsooni, misjärel toimusid klubis põhimõtteliselt muutused, sh muutus klubi nimi: Rakvere Florast sai Tarvas.

Klubi tõusis juba järgmisel hooajal tagasi Esiliigasse. Suur roll oli sellel ka Joonasel, olles nii Rakvere JK Tarva kui ka II liiga suurim väravakütt 27 väravaga. Lisandus aastalõputurniiri esikoht II liiga esimesel turniiril ja parima mängija nimetus.

Järgmine hooaeg oli samuti edukas: 2012. aasta lõppes Esiliiga pronksmedali, fännide antud hooaja parima mängija aunimetuse ja Eesti Jalgpalli Liidu aastalõputurniiri esikohaga, lisaks sai ta Esiliiga turniiri parima mängija nimetus ja kuldmedali Eesti meistrivõistlustel rannajalgpallis.

2013 jaanuaris viibis Ljaš testimisel Soome jalgpalliklubi GBK Kokkola juures.

## Mängud noortekoondises
* 12. august 2008 debüüt Eesti U-19 koondises, sõpruskohtumine Gruusia eakaaslastega –  Eesti U-19 0:0 Gruusia U-19  
* 4. veebruar 2009 värav U-19 sõpruskohtumises Lätiga –  2008 Läti U-19 2:4 Eesti U-19  
* 16. oktoober 2012 debüüt Eesti U-23 koondises (*International Challenge Trophy 2012*) –  Eesti U-23 2:0 Norra U-23  

## Saavutused
### Meeskondlikud
*  Esiliiga EMV
** Pronks 2012 – Rakvere JK Tarvas
** Esikoht aastalõputurniiril 2012 – Rakvere JK Tarvas
* Lääne-Virumaa meistrivõistlused
** Esikoht 2008, 2009, 2010, 2011, 2012 – Vinni SK Tammed
*  Rannajalgpalli meistriliiga
** Eesti meister 2012 – Augur/Autoasi
*  Saalijalgpalli meistriliiga
** Hõbe 2009/2010 – SK Augur

### Individuaalsed
* Rakvere JK Tarvas
** Aasta parim mängija (fännide valik) 2012
** Meeskonna suurim väravakütt 2011, 2012
* EJL-i aastalõputurniir
** Esiliiga parim mängija 2012
** II liiga esimese turniiri parim mängija 2011
* Lääne-Virumaa meistrivõistlused
** Parim väravakütt 2009, 2012

## Isiklikku
On lõpetanud Vinni-Pajusti Gümnaasiumi.

## Viited
Primaarsed ja sekundaarsed omadused

**Primaarsed** **ja** **sekundaarsed omadused** (inglise *primary and secondary qualities*) on epistemoloogias ja metafüüsikas kasutatud terminid reaalsuse olemuse kirjeldamiseks (inglise *concerning the nature of reality*).

**Primaarsed omadused** arvatakse olevat objektidel, sõltumata vaatlejast, ja **sekundaarsed omadused** saavad tekkida vaatleja meelte kaudu.
Veneetsia karneval (laul)

**"Veneetsia karneval"** on rahvaviis, mida tavaliselt seostatakse sõnadega "**Mu mütsil on kolm nurka**" (inglise keeles "My hat, it has three corners"; saksa keeles "Mein Hut, der hat drei Ecken"). Sellest teemast on kirjutatud mitmeid variatsioone trompetile, mis võimaldavad demonstreerida virtuoossust ja kiiret tempot.

"Veneetsia karnevali" on teiste seas töödelnud Jean-Baptiste Arban, Del Staigers, Herbert L. Clarke kornetile, trompetile ja eufooniumile, Francisco Tárrega ja Johann Kaspar Mertz klassikalisele kitarrile ning Ignace Gibsone klaverile. Frédéric Chopini variatsioon "Souvenir de Paganini" on pühendatud heliloojale ja viiulivirtuoosile Niccolò Paganinile. Uuem töötlus on Allen Vizzutti "The Carnival of Venus", mida peetakse üheks raskemaks trompetipalaks selle tehnilise nõudlikkuse tõttu.

Viisi on arranžeeritud ka tuubale, selle on salvestanud John Fletcher CD-l "The Best of Fletch" ja Roger Bobo CD-l "Tuba Libera", samuti on seda esitanud Norra tuubamängija Øystein Baadsvik. Mandoliinile ja kitarrile on loo kohandanud Carlo Munier.

## Viited

## Välislingid
*Nimekiri seda viisi kasutanud heliloojatest ja nende töödest veebilehel berksweb.com
I Want to Break Free

"**I Want to Break Free**" on Briti rokkbändi Queen laul, mille kirjutas bassist John Deacon albumile "The Works" aastal 1984. Esimest korda esitati seda kontserdil 24. augustil 1984 Brüsselis järjekorras 25. loona. 

Laul on väga tuntud sellepärast, et ansambli liikmed riietusid videos naisteks, parodeerides Briti seebiooperit "Coronation Street". See oli trummar Roger Taylori idee.
Keskseinand

**Keskseinand** ehk **mediastiinum** (keskaegses ladina keeles *mediastinus*, uuemas ladina ja inglise keeles *mediastinum*) on imetajatel rindkereõõnes paiknev kopsudevaheline ruum, mille eesmiseks piiriks on rinnak, külgmiseks mediastinaalne pleura ning tagumiseks lülisammas. Keskseinandis paiknevad süda, tüümus, hingetoru ja söögitoru ning suured veresooned ja lümfisõlmed. 

Keskseinand jaguneb järgmiselt: 

**[[mediastinum anterius]]*,
**[[mediastinum inferius]]*,
**[[mediastinum medium]]*,
**[[mediastinum posterius]]*,
*''mediastinum superius.

## Vaata ka
*Imetaja
*Hingetoru
*Lümfisõlm
*Keskseinandipõletik
*Mediastinoskoop
*Süda
*Söögitoru
*Tüümus
*Veresoon

## Viited

## Välislingid
* http://www.inimene.ee/index.php?disease=m&sisu=disease&did=387
The Savage Playground

**"The Savage Playground"** on Rootsi *glam metal*'i bändi Crashdïet neljas stuudioalbum. Album ilmus ülemaailmselt 22. jaanuaril 2013 ja 25. jaanuaril Skandinaavias.

See on teine album, kus pärast eelmise laulja H. Olliver Twistedi lahkumist astub üles bändi uus laulja Simon Cruz. Album salvestati 2012. aasta suvel ja sügisel ning selle produtsent on Otto Wellton. Esimene singel albumilt on "Cocaine Cowboys".

## Lood plaadil
# Change The World
# Cocaine Cowboys
# Anarchy
# California
# Lickin’ Dog
# Circus
# Sin City
# Got A Reason
# Drinkin’ Without You
# Snakes In Paradise
# Damaged Kid
# Excited
# Garden Of Babylon
Keila Põhikool

**Keila Põhikool** oli vene õppekeelega üldhariduskool Keilas. Kool asus aadressil Pargi 2, Keila. Keila Põhikool lõpetas iseseisva koolina tegevuse 1. septembril 2020 ja liideti Keila Kooliga.

## Ajalugu
1967. aastal jagati Keila Keskkool kaheks keskkooliks: eesti õppekeelega Keila 1. Keskkooliks ja vene õppekeelega **Keila 2. Keskkooliks**. Aastatel 1995–2005 kandis vene õppekeelega kool nime **Keila Vene Gümnaasium**, aastatel 2005–2019 **Keila Ühisgümnaasium**.

2015. aastal oli põhikooliastmes kooli õppekeeleks vene keel, gümnaasiumiastmes vene ja eesti keel, sest põhikooli- ja gümnaasiumiseaduse kohaselt õpetati gümnaasiumiastmes 60% õppeainetest eesti keeles. 2014/2015. õppeaastal ei toimunud enam statsionaarsesse õppesse 10. klassi vastuvõttu ja seetõttu õppis 75% gümnasistidest mittestatsionaarses õppes. 2015. aastaks lõpetati Keila Ühisgümnaasiumis statsionaarne gümnaasiumiõpe, jätkus vaid mittestatsionaarne õpe. Tavaklassidele lisaks pakuti õppimisvõimalust hariduslike erivajadustega õpilastele.

2019/2020. õppeaastal suleti koolis gümnaasiumiaste ja kool nimetati ümber **Keila Põhikooliks**.

Kool kasutas 1960. aastatel Keila algkooli hoone kõrvale tüüpprojekti järgi ehitatud koolihoonet. Esimesed klassid tegutsesid Keila algkooli hoones ja pärast kooli liitmist Keila Kooliga õpivad algkooli hoones Keila Kooli 1.–4. klassi õpilased.

## Vaata ka
* Keila algkooli hoone

## Viited

## Välislingid
* Kooli koduleht
Tšop

**Tšop** on linn Ukrainas Taga-Karpaatias. Asub Slovakkia ja Ungari piiri lähedal Latorica ja Tisza vahel. Tšopi lähedal asub Ukraina läänepoolseim punkt, kust on umbes 1500 km riigi idapoolseima punktini.

Asub 102–107 m kõrgusel merepinnast.

Elanike arv on 9000, neist umbes 40% on ukrainlased ja russiinid, 40% ungarlased. 1910. aastal oli ungarlasi 99% elanikest.

## Ajalugu

Tšopi on teadaolevalt esmamainitud 1281. aastal kujul Chap. 

1945 liideti linn Nõukogude Liiduga ja 1991. aastast kuulub linn Ukrainale.

Tšop kuulus 2003. aastani Užgorodi rajooni, kuid on nüüd oblastilise alluvusega.

## Majandus

Tšop on tähtis raudteesõlm ja piirijaam. Seda läbivad Ukrainat Slovakkia ja Ungariga ühendavad raudteed. Kuna Ukraina raudtee rööpmelaius erineb Ungari ja Slovakkia rööpmelaiusest, tuleb vahetada Tšopis vagunite alusvankrid. Linnas on ka veo- ja sõiduautode piiriületuspunkt. 

Slovakkia pool piiri asub Čierna nad Tisou linn, Ungari pool Záhony.

## Välislingid

*Tšopi koduleht
Jõgevamaa Puuetega Inimeste Koda

**Jõgevamaa Puuetega Inimeste Koda** (lüh. **JPIK**) on Jõgeva maakonnas tegutsev mittetulundusühing, mis ühendab maakonna puuetega inimeste ühinguid. Organisatsioon on tegutsenud aastatel 1994–1997 ja alates 2000. aastast. Jõgevamaa Puuetega Inimeste Koja büroo paikneb Jõgeva linnas.

## Ajalugu
Esimest korda loodi JPIK 1994. aastal. See alustas tööd OÜ Jõgeva Sotsiaalkeskuse Elukaar ruumides. Tegevus lõpetati 1997. aastal mittetulundusühingute registrist kustutamisega tollase juhatuse esimehe Ülo Saviaugu algatusel. Aastatel 1994–1997 tegutsenud koja dokumendid ei ole säilinud .

Jõgevamaa Puuetega Inimeste Koda asutati uuesti 3. oktoobril 2000. Asutamisleping ja põhikiri allkirjastati Jõgeva Maavalitsuse saalis 15 asutajaliikme poolt.

## Ülesanded
Põhikirjast tulenevalt esindab ja kaitseb koda puuetega inimesi ja neid esindavaid ühiskondlikke organisatsioone. Selleks jälgib see puuetega inimestele võrdsete võimaluste loomise standardreeglite täitmist, osaleb nii riiklikul kui ka kohalikul tasandil õigusnormide loomisel ja arendab koostööd teiste riikide ja piirkondade puuetega inimeste organisatsioonidega.

## Koja liikmesorganisatsioonid
Jõgevamaa Puuetega Inimeste Koda on katusorganisatsiooniks 10 maakondlikule puuetega inimeste organisatsioonile:

*Jõgevamaa Kutsehaigete Ühing
*Jõgevamaa Vaimupuudega Inimeste Tugiühing
*Jõgeva Vaegkuuljate Ühing
*Jõgevamaa Diabeetikute Selts
*Jõgevamaa Puuetega Laste Vanemate Ühing
*Jõgevamaa Südamehaigete Ühing
*Jõgevamaa Tugikeskus
*Jõgevamaa Radikuliidi- ja Reumahaigete Ühing
*Jõgevamaa Fantaasiarikkad Noored
*Jõgevamaa Vaegnägijate Ühing

## Viited

## Välislingid
* Jõgevamaa Puuetega Inimeste Koja koduleht